
הודעה לעיתונות:
נסיעת נגיד בנק ישראל, פרופ׳ אמיר ירון, לסימפוזיון הכלכלי השנתי שבג'קסון הול בארה"ב

נגיד בנק ישראל, פרופ' אמיר ירון, שב ארצה לאחר שהשתתף בסימפוזיון הכלכלי השנתי של ה-Federal Reserve של קנזס סיטי המתקיים בג'קסון הול בארה"ב.
בכנס השתתפו נגידי בנקים מרכזיים, בכירי מוסדות פיננסיים בינלאומיים, כלכלנים מובילים ואנשי אקדמיה מהשורה הראשונה. השנה עסק הסימפוזיון בסוגיות של חדשנות פיננסית, התפתחויות במערכות תשלומים והשלכותיהן על המדיניות המוניטרית והבנקאות המרכזית. במהלך הכנס נועד הנגיד ירון עם יו"ר הפדרל ריזרב האמריקאי, קווין וורש, ועם בכירים נוספים בעולם הפיננסיים והבנקאות המרכזית העולמיים.
בנוסף, השתתף הנגיד בכנס הכלכלי השנתי של מכון אספן (The Aspen Institute Program on the World Economy), שבו נדונו מגמות ארוכות טווח בכלכלה העולמית, ובהן צמיחה ופריון, חדשנות טכנולוגית, שוק העבודה, הון ומדיניות ציבורית בעידן של שינויים כלכליים וטכנולוגיים מואצים. 
במהלך הביקור קיים הנגיד פגישות עבודה מקצועיות עם כלכלנים בכירים, אנשי אקדמיה ובכירים במערכת הפיננסית העולמית.

